Իսկ 2016-ի ապրիլին արդեն Գարո Փայլանը մեջլիսի ամբիոնից խոսեց համիդյան ջարդերի ու 1915-ի ցեղաս-պանությանը զոհ գնացած օսմանյան խորհրդարանի պատգամավորների մասին: Ցուցադրեց իր հետ բերած օս-մանյան խորհրդարանի յոթ հայ պատգամավորների՝ Գրիգոր Զոհրապի, Վարդգես Սերենգյուլյանի, Նազարեթ Տաղավարյանի, Համբարձում Բոյաջյանի, Կարապետ Փաշայանի, Օնիկ Դերձակյանի (Արշակ Վռամյանի), Ստե-փան Չրաջյանի լուսանկարները: Նա խորհրդարանից պահանջեց հետաքննել 1908-1915թթ այդ յոթ հայ պատ-գամավորների սպանության գործերը, թե ինչպես և ում հրամանով են սպանվել նրանք, պարզել, թե որտեղ են գտնվում նրանց աճյունները ու ըստ պատշաճի հուղարկավորել։